Carsten Schlangen

Carsten Schlangen (født 31. desember 1980 i Meppen i Tyskland) er en tysk mellomdistanseløper. Han spesialiserer seg på 1500 meter.

 Karriere 
Hans første større turnering var EM i friidrett 2006 i Göteborg. Han kvalifiserte seg ikke til finalen, og endte på 10.-plass i kvalifiseringen. Han deltok i Internationales Stadionfest i 2007, hans første Golden League-stevne. Han etablerte seg i verdenstoppen i 2008, da han hårfint misset finalen i VM i friidrett innendørs 2008. Også i Sommer-OL 2008 i Beijing nådde han semifinalen, og misset finalen såvidt.

I EM i friidrett innendørs 2009 kom han på fjerdeplass i sitt kvalifiseringsheat, men kom ikke til finalen. Han vant det tyske mesterskapet i 2009, og deltok etter dette i VM i friidrett 2009. Han løp på 3.44,00, og gikk ikke videre fra kvalifiseringen.

I 2010 ble han igjen tysk mester på 1500 meter, og ble tatt ut til EM i friidrett 2010 i Barcelona. Selv om han var outsider i denne konkurransen vant han sølv, bak spanske Arturo Casado, med tiden 3.43,52.

 Personlige rekorder 
ØvelseTidBaneDato800 meter1.46,81 Kassel6. juni 20081000 meter 2.17,44 Königs Wusterhausen 27. mai 20081500 meter 3.34,60 Berlin14. juni 20093000 meter 7.51,17 Leverkusen28. juli 2006

 Referanser 

 Eksterne lenker 

 Biografi hos Sports Reference 

Kategori:Personer fra Landkreis Emsland
Kategori:Tyske mellomdistanseløpere
Kategori:EM-sølvmedaljevinnere i friidrett for Tyskland
Kategori:Deltakere for Tyskland under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Tyskland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Tyskland under EM i friidrett 2010
Kategori:Personer fra Meppen